  Туспуктэм: vk.com (Эрик Уразов) Наталия Сильвестрова Можгаын 2024-тӥ арын тӧлпо (парус) спортэз азинтыны кутскозы. Со сярысь «Парусный спорт – Инклюзивные паруса Удмуртии» ӵектослы йылпумъянъёс лэсьтыку кенешизы, ивортӥз карлэн тӧроез Эрик Уразов «ВКонтакте» мерлыко вотэсысь бамаз. Ӵош ужан сярысь сӧсыръёслэн огъяросси огазеяськонзылэн элькун ёзэтэзлэн кивалтӥсеныз Максим Воробьёвен вераськизы. Пумиськонын дышетон луонлыкъёсты эскеризы, тӧлпо спортъя занятиосты, мастер-классъёсты ортчытон ласянь кенешизы. « Можгаын тӧлпо спорт сярысь льӧль малпанъёсмы мед быдэсмозы шуыса, грантъёслы куриськонъёс дасяломы. Туннэ вожвылъяськонъёсы пыриськон -  ӵектосъёсты быдэстыны туж умой луонлык » Эрик Уразов, Можгалэн тӧроез Тодэ вайытом, Ижкарын куарусёнэ «Ижевская регата» (6+) ортчиз. Ӵошатсконъёсын Екатеринбургысь команда вормиз. Тегъёс: Спорт Можга Удмуртия  